Tumandagi Pedogogika kolleji binosi shu kuni vatanparvar, qalbi qaynoq, ilmli va shu kun nafasi bilan yashayotgan yoshlar bilan gavjum bo‘ldi. Ta’lim dargohi ostonasida yangrayotgan karnay-surnay sadolari-yu, yosh ijodkorlar tayyorlab kelgan ko‘rgazmalar tadbirga bayramona kayfiyat berdi. Anjuman davomida delegatlar tomonidan Harakatning tuman Kengashi tomonidan 2,5 yil davomida amalga oshirilgan ishlar yuzasidan hisobot tinglanib, tahlil etib chiqildi. Shundan so‘ng so‘z olgan “Kamolot” YoIH viloyat Kengashi raisi Elyorbek Abduqodirov tumandagi yoshlar tashkilotining faoliyatiga ijobiy baho berib o‘tdi. Konferentsiyada tuman Kengashi raisligiga nomzod Ahmadbek Hosilov delegatlar tomonidan bir ovozdan lavozimga saylandi. Mashvarat yakunida “Kamolot” YoIH faoliyatini olib borishda doimiy amaliy yordam ko‘rsatib kelayotgan hamkor tashkilotlarga tuman Kengashining tashakkurnomasi topshirildi. Elmurod ERMATOV, Abdurasul G‘ulomov, Andijon